Steun vir Mogoeng ná uitspraak | Maroela Media
Hoofregter Mogoeng Mogoeng. (Foto: GCIS)
The South African Friends of Israel het Vrydag sy misnoeë te kenne gegee nadat die Regterlike Dienskommissie (RDK) se Regterlike Gedragskomitee (RGK) bevind het dat hoofregter Mogoeng Mogoeng om verskoning moet vra vir sy uitsprake oor die konflik tussen Israel en Palestina.
Die organisasie sê die komitee se uitspraak poog om die hoofregter te sensor en te snoer, nadat hy bloot sy Bybelse liefde vir Israel uitgeleef het.
"Die hoofregter se opmerkings is wettig, regverdig en nie kontroversieel nie," sê Bafana Modise, woordvoerder van The South African Friends of Israel.
Die organisasie sê Mogoeng se uitsprake is gemaak in ooreenstemming met sy geloofsoortuigings wat deur die Suid-Afrikaanse Grondwet beskerm word, tesame met die regterlike kode wat regterlike gedrag reguleer.
"Hierdie uitspraak is 'n vorm van institusionele kansellasiekultuur teen regters wat die Christelike oortuigings uitleef waarin steun vir Israel en vrede benadruk word," meen Modise.
Maroela Media het vroeër vandag berig die RGK het in Julie 2020 met 'n ondersoek begin na Mogoeng nadat verskeie organisasies, waaronder die drukgroep Africa4Palestine, 'n klag teen die hoofregter ingedien het nadat hy tydens 'n paneelgesprek kritiek gelewer het op die ANC-regering se eensydige benadering tot die stryd tussen Israel en die Palestyne.
Mogoeng het destyds tydens 'n webinaar van die Israeliese koerant Jerusalem Post pro-Israeliese uitsprake gemaak en ook gesê die Bybel se gesag is hoër as dié van die Suid-Afrikaanse Grondwet.
Regter Phineas Mojapelo, lid van die RGK, het intussen bevind dat Mogoeng by 'n politieke omstredenheid of aktiwiteit betrokke geraak het wat strydig is met die kode vir regterlike gedrag. Daar is ook bevind dat Mogoeng die aansien van die regterlike amp gebruik het om die private belang van die regter of ander te bevorder en dat hy betrokke was by aktiwiteite buite die reg wat onversoenbaar is met die vertroue in en die onpartydigheid van regters. Mogoeng het ook versuim om die skeiding van magte te respekteer.
Modise sê The South African Friends of Israel is ten sterkste gekant teen die uitspraak.
"Dit kan nie wees dat 'n paar klein maar lawaaierige en ekstremistiese groepe die laaste sê het oor die oortuigings en sienings van vredeliewende Suid-Afrikaners nie."
Ek staan by jou. U het ń reg om te glo wat u wil.
Indien sy uitspraak ten gunste van Palestiena was sou almal hom geloof en geprys het en daar sou geen probleme gewees het nie.
Ongelukkig word die lawaaieriges deur die grootbek linkse media ondersteun wat hulle sieninge buitensporig uitbasuin!
Dit is verby middernag as mens nie jou Christelike geloof mag uitleef nie, regter of nie. Die Bybelse gesag is hoër as enige grondwet.
Hy beweer hy hou so mooi by die Bybel, so nou wonder ek maar net, het hy al ooit in die openbaar gekla oor ander "sondes" waaroor die Bybel duidelik is, maar wat wettig is in SA? Ek dink naar net aan goed soos aborsie, dobbelary en die openlike rassisme van regstellende aksie. Of id ek heeltemal verkeerd? Is daardie goed regtig nie sonde nie?